1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 333 της 5/17 Μαΐου 1971 (ΦΕΚ Α΄ 94) Περί ιδρύσεως Κέντρου Εκπαιδεύσεως εις την Επιχειρησιακήν Έρευναν παρά τη Ανωτάτη Σχολή Μηχανολόγων-Ηλεκτρολόγων του Ε.Μ.Πολυτεχνείου. Έχοντες υπ’ όψιν: α) Το άρθρ. 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», ως συνεπληρώθη δια του άρθρ. 1 του Ν.Δ. 4417/1964, β) την γνώμην της Συγκλήτου του Εθνικού Μετσοβίου Πολυτεχνείου την διατυπωθείσαν κατά την συνεδρίαν αυτής της 22.1.1971, γ) την υπ’ αριθ. 751/1970 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και δ) την υπ’ αριθ. 773/1970 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-1.Ιδρύεται παρά τη Ανωτάτη Σχολή Μηχανολόγων-Ηλεκτρολόγων του Ε.Μ.Πολυτεχνείου «Κέντρον Εκπαιδεύσεως εις την Επιχειρησιακήν Έρευναν». 2.Σκοπός του κέντρου τούτου είναι η κατάρτισις Επιχειρησιακών Ερευνητών-Αναλυτών προς πλήρωσιν των αναγκών της Χώρας εις τον εν λόγω τομέα. 3.Η διάρκεια της εκπαιδεύσεως ορίζεται εις εν έτος. Άρθρ.10.-Προς αντιμετώπισιν των πάσης φύσεως δαπανών λειτουργίας του ως είρηται Κέντρου, εγγράφεται κατ’ έτος ανάλογος πίστωσις εις τον Προϋπολογισμόν εξόδων του Ε.Μ.Πολυτεχνείου υπό ίδιον κεφάλαιον και άρθρα, αυξανομένης κατά το ποσόν των δαπανών του κέντρου της προς το Ίδρυμα τούτο παρεχομένης Κρατικής επιχορηγήσεως. Η δε διαχείρισις διέπεται υπό των αυτών διατάξεων διαχειρίσεως του Ε.Μ.Πολυτεχνείου. Άρθρ.11.-Θέματα των εκπαιδευομένων μη ρυθμιζόμενα υπό του παρόντος διέπονται υπό των γενικών περί σπουδαστών του Ε.Μ.Πολυτεχνείου διατάξεων. Άρθρ.2.-1.Εις το δια του παρόντος ιδρυόμενον Κέντρον εγγράφονται, κατόπιν αιτήσεώς των, Ιδιώται και Δημόσιοι Πολιτικοί Υπάλληλοι πτυχιούχοι Σχολών του Ε.Μ.Πολυτεχνείου των πανεπιστημίων και άλλων ισοτίμων αυταίς Ανωτάτων Σχολών θετικών επιστημών καθώς και Στρατιωτικοί ειδικών κατηγοριών οριζομένων εκάστοτε υπό του Αρχηγείου Ενόπλων Δυνάμεων, κεκτημένοι τίτλου σπουδών του επιπέδου Ανωτάτης Εκπαιδεύσεως. 2.Ο αριθμός των κατ’ έτος εισαγομένων εις το Κέντρον τούτο καθορίζεται δι’ αποφάσεως του Υπουργού Εθνικής Παιδείας και Θρησκευμάτων μετά πρότασιν της Συγκλήτου του Ε.Μ.Πολυτεχνείου προτάσει της Ανωτάτης Σχολής ΜηχανολόγωνΗλεκτρολόγων αυτού. 3.Οι εισαγόμενοι επιλέγονται μεταξύ των αιτούντων, υπό επιτροπής οριζομένης υπό της Συγκλήτου του Ε.Μ.Π. και βάσει του επιστημονικού υποβάθρου της προγενεστέρας δράσεως και εμπειρίας αυτών. Εκ των εκάστοτε εισακτέων ποσοστόν μέχρι 40% γίνονται δεκτοί κατά προτεραιότητα εξ υποψηφίων προερχομένων εκ των Ενόπλων Δυνάμεων και Δημοσίων Υπηρεσιών ή Ν.Π.Δ.Δ., επιλεγομένων ομοίως ως ανωτέρω και κατόπιν προτάσεων των Υπηρεσιών εις ας ανήκουν. Άρθρ.3.-Τα εις το δια του παρόντος ιδρυόμενον Κέντρον διδασκόμενα μαθήματα ορίζονται ως ακολούθως: α)Ανάλυσις Συστημάτων-Μαθηματικά πρότυπαΘεωρία αποφάσεων. β)Μαθηματικός προγραμματισμός. γ)Έλεγχος αποθεμάτων δ)Θεωρία αναμονής-Στοχαστικαί διαδικασίαιΔιαδικασίαι MARKOV. ε)Προσομοίωσις, μέθοδος MONTE CARLO, θεωρία παιγνίων. ς)Θεωρία αντικαταστάσεως, συντηρήσεως, αξιοπιστία. ζ)Χρονικός προγραμματισμός-κριτήρια επενδύσεων. η)Στατιστική-ποιοτικός έλεγχος. θ)Οργάνωσις εργασίας και διοικήσεως. ι)Οργάνωσις και οικονομική των Επιχειρήσεων. ια)Ηλεκτρονικοί Υπολογισταί. (1)SOFTWARE ENGINEERING (2)HARDWARE         » Άρθρ.4.-Έκαστον μάθημα δύναται να κατανέμεται εις τμήματα αποτελούντα αυτοτελείς ενότητας. Η κατανομή των τμημάτων εκάστου μαθήματος εις τους διδάσκοντας το μάθημα γίνεται κατ’ έτος, προτάσει του Διευθυντού Σπουδών και κατόπιν εγκρίσεως της Ανωτάτης Σχολής Μηχανολόγων-Ηλεκτρολόγων. Άρθρ.5.-Ο Διευθυντής Σπουδών ορίζεται προτάσει της Σχολής Μηχανολόγων-Ηλεκτρολόγων  υπό της Συγκλήτου μεταξύ τακτικών ή εκτάκτων καθηγητών του Ε.Μ.Πολυτεχνείου και είναι  υπεύθυνος   δια  την  εν  γένει  εύρυθμον  λειτουργί(Αντί για τη σελ. 370,21) Σελ. 370,21(α) Τεύχος ΙΒ-2-2 Σελ. 55 Κέντρα΄Ερευνας-Ερευνητικά Ινστιτούτα 31.Γ.ξ.1 αν του Κέντρου και ειδικώτερον την προετοιμασίαν των αναλυτικών προγραμμάτων εκπαιδεύσεως κατά μάθημα και τμήμα μαθήματος, την βαθμολογίαν ανά μάθημα και την εκπροσώπησιν του Κέντρου. Άρθρ.6.-1.Η διδασκαλία των εν άρθρ. 3 του παρόντος μαθημάτων ανατίθεται δι’ αποφάσεως του Υπουργού Εθνικής Παιδείας και Θρησκευμάτων και των Οικονομικών, εκδιδομένης μετά πρότασιν της συγκλήτου του Ε.Μ.Πολυτεχνείου, εις τακτικούς καθηγητάς, Υφηγητάς, επιμελητάς και βοηθούς του Ε.Μ.Π. και ειδικούς επιστήμονας. 2.Τους διδάσκοντας τα μαθήματα του κέντρου προτείνει εις την Σύγκλητον Ε.Μ.Πολυτεχνείου η Ανωτάτη Σχολή Μηχανολόγων-Ηλεκτρολόγων. 3.Κωλυομένου τινός των Διδασκόντων ο Διευθυντής Σπουδών ορίζει αντικαταστάτην εκ των διδασκόντων εις το Κέντρον. 4.Η ανά ώραν αμοιβή διδασκαλίας ή ασκήσεων ή εφαρμογών του ως άνω διδακτικού προσωπικού καθορισθήσεται δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων, μη δυναμένη να υπερβή το ποσόν των 500 δραχμών. Άρθρ.7.-1.Η φοίτησις εις το Κέντρον τούτο διαιρείται εις τρεις διδακτικάς περιόδους, α΄ διδακτική περίοδος εκ 12 εβδομάδων φοιτήσεως, β΄ διδακτική περίοδος εκ 12 εβδομάδων φοιτήσεως και γ΄ διδακτική περίοδος εκ 12 εβδομάδων εργασιών εφαρμογής, υπό την επίβλεψιν και καθοδήγησιν των διδασκόντων του κύκλου. 2.Εις την δευτέραν διδακτικήν περίοδον φοιτήσεως γίνονται δεκτοί οι εκπαιδευόμενοι οι επιτυχόντες βαθμόν πρώτης διδακτικής περιόδου τουλάχιστον 5. 3.Αι εργασίαι εφαρμογής ανατίθενται εις τους εκπαιδευομένους υπό του Διευθυντού Σπουδών, όστις ορίζει και τους εκ των διδασκόντων υπευθύνους παρακολουθήσεως και καθοδηγήσεως δι’ έκαστον θέμα. Μετά το τέλος των εργασιών τούτων και εντός της συνολικής περιόδου των 12 εβδομάδων, ο εκπαιδευόμενος υποβάλλει έκθεσιν επί των γενομένων εργασιών και των αποτελεσμάτων αυτών. Εργασίαι εφαρμογής ανατίθενται εις τους εκπαιδευομένους, οι οποίοι επέτυχον άθροισμα τελικών συνολικών βαθμών των δύο περιόδων φοιτήσεως ανώτερον ή ίσον του 10. 4.Αι ημερομηνίαι περιόδων φοιτήσεως καθορίζονται εις την αρχήν εκάστου ακαδημαϊκού έτους υπό της Συγκλήτου του Ε.Μ.Πολυτεχνείου. 5.Αι διακοπαί μαθημάτων του κέντρου ορίζονται εις δύο εβδομάδας κατά τας εορτάς των Χριστουγέννων, δύο εβδομάδας κατά τας εορτάς του Πάσχα και τέσσαρας εβδομάδας κατά το θέρος. Σελ. 370,22(α) Τεύχος ΙΒ-2-2 Σελ. 56 Άρθρ.8.-1.Μετά το πέρας εκάστης περιόδου φοιτήσεως διενεργούνται γραπταί εξετάσεις εις άπαντα τα διδασκόμενα μαθήματα και επί της εκάστοτε διδαχθείσης ύλης. 2.Αι εξετάσεις διενεργούνται εντός δεκαημέρου μετά την πρώτην από της λήξεως της διδακτικής περιόδου εβδομάδα. 3.Εις το τέλος εκάστης διδακτικής περιόδου βαθμολογείται εις έκαστον μάθημα η επίδοσις των εκπαιδευομένων, λαμβανομένης υπ’ όψιν και της επιδειχθείσης επιμελείας εις την παρακολούθησιν των μαθημάτων, ασκήσεων, εφαρμογών (βαθμός προόδου). 4.Εις περίπτωσιν καθ’ ην η διδασκαλία τμημάτων μαθήματος τινός έχει ανατεθή εις πλείονας του ενός διδάσκοντος, έκαστος διδάσκων βαθμολογεί κεχωρισμένως την πρόοδον και τας γραπτάς εξετάσεις εις το τμήμα του μαθήματος, του οποίου έχει την ευθύνην. Ο βαθμός προόδου ή εξετάσεως του μαθήματος προκύπτει ως αριθμητικός μέσος όρος των αντιστοίχων βαθμών των τμημάτων. 5.Η έκθεσις επί των εργασιών εφαρμογής βαθμολογείται υπό τριμελούς επιτροπής εκ διδασκόντων οριζομένων υπό του Διευθυντού Σπουδών, συμπεριλαμβανομένου απαραιτήτως εις την επιτροπήν του υπευθύνου παρακολουθήσεως εκπονήσεως της εργασίας. 31.Γ.ξ.1 Κέντρα΄Ερευνας-Ερευνητικά Ινστιτούτα 6.Η βαθμολογία της προόδου και των εξετάσεων εκάστου μαθήματος ως και της εκθέσεως επί των εργασιών εφαρμογής γίνεται με κλίμακα 0 μέχρι 10 (άριστα), εκφράζεται δε εις ακεραίας μονάδας δια βαθμούς ελάσσονας ή ίσους του 5 και εις ακεραίας και ημισείας μονάδας δια βαθμούς ανωτέρους του 5. 7.Ο τελικός βαθμός δι’ έκαστον μάθημα προκύπτει ως ημιάθροισμα των αντιστοίχων βαθμών προόδου και εξετάσεων. Ως τελικός συνολικός βαθμός εκάστης περιόδου μαθημάτων νοείται ο αριθμητικός μέσος των τελικών βαθμών των διαφόρων μαθημάτων κατά την περίοδον αυτήν. 8.Εκπαιδευόμενοι επιτυχόντες τελικόν συνολικόν βαθμόν πρώτης περιόδου ελάσσονα του 5 ή συγκεντρώσαντες άθροισμα τελικών συνολικών βαθμών των δύο διδακτικών περιόδων ελάσσονα του 10 θεωρούνται απορριφθέντες και δεν δικαιούνται να προχωρήσουν εις την επομένην περίοδον φοιτήσεως. Οι απορριφθέντες δεν επανεγγράφονται αυτοδικαίως εις το επόμενον έτος. 9.Ως τελικός βαθμός των τριών περιόδων της εκπαιδεύσεως νοείται το εν τρίτον του αθροίσματος των τελικών βαθμών των δύο διδακτικών περιόδων και του βαθμού της εκθέσεως επί των εργασιών εφαρμογής. Εκπαιδευόμενοι τυχόντες βαθμού ελάσσονος του 5 εις την έκθεσιν εργασίας εφαρμογής υποχρεούνται εις επανάληψιν της εργασίας εφαρμογής εις άλλο θέμα κατά το επόμενον έτος δικαιούμενοι να επανέλθουν μόνον άπαξ. Δευτέρα αποτυχία εις την εργασίαν εφαρμογής ισοδυναμεί με απόρριψιν. 10.Οι βαθμοί προόδου κατατίθενται εις την Γραμματείαν του κέντρου εντός εβδομάδος από της λήξεως των μαθημάτων της διδακτικής περιόδου. Η βαθμολογία των γραπτών εξετάσεων κατατίθεται εις την Γραμματείαν του Κέντρου εντός εβδομάδος από της λήξεως της περιόδου εξετάσεων, η δε βαθμολογία των εκθέσεων εργασιών εφαρμογής εντός δεκαπενθημέρου από της ημερομηνίας υποβολής των. 11.Εις τους επιτυχόντας βαθμόν εργασιών εφαρμογής τουλάχιστον 5 χορηγείται ειδικόν πιστοποιητικόν σπουδών. Άρθρ.9.-Δια την εύρυθμον λειτουργίαν του κέντρου τούτου ιδρύονται αι κάτωθι θέσεις διοικητικού προσωπικού προστιθέμεναι εις τας υφισταμένας οργανικάς θέσεις των οικείων Κλάδων του Ε.Μ.Πολυτεχνείου. Α΄ Κατηγορίας: Μία θέσις Γραμματέως. Β΄ Κατηγορίας: Μία θέσις Γραφέως, 2 θέσεις δακτυλογράφων και μία θέσις σχεδιαστού. 